Roger Ebert

Roger Joseph Ebert (Urbana, Illinois, 1942ko ekainaren 18a-Chicago, 2013ko apirilaren 4a) idazle eta zinema-kritikaria izan zen. Haren ospea mundu zabalean ireki zen.https://www.filmaffinity.com/es/name.php?name-id=807092243 

 Biografia 
Federico Fellinik zuzendutako La dolce vita (Anita Ekberg, Marcello Mastroianni eta Yvonne Furneaux) zintari buruzko lehen zinema kritiketako bat 1961ean argitaratu zuen. Bere pelikularik gogokoena Orson Wellesen Citizen Kane zen. 

1967tik bere asteroko iruzkinak Chicago Sun-Times-ek argitaratu zituen eta, bere zutabea sindikatua zenez, berrehun egunkari estatubatuar baino gehiagotan irakur zitezkeen. 1975ean, Columbiako Unibertsitateak emandako Pulitzer Saria irabazi zuen lehen zinema kritikaria izan zen.

1976an, Ebertek Gene Siskelekin bat egin zuen, Chicago Tribunerako idazten zuena, eta lankidetza luzea izango zena hasi zuten, Siskel & Ebert deituriko zinema-kritikaren atal bat sortuz: bertan gorantzko behatz lodiak ematen zituzten ikusi beharreko zintentzat, eta beherantzko behatz lodiak, ahaztea hobe zirenentzat.https://podcasts.apple.com/es/podcast/roger-ebert-me-movie-reviews/id1635809194 Lankidetza hori 1999an Siskel hil zen arte mantendu zen. 2000ko irailean, beste kritikari batzuekin lan egin ondoren, Ebert Richard Roeper Chicago Sun-Times egunkariko zutabegile kidearekin elkartu zen At the Movies with Ebert & Roeper saila aurkezteko.https://books.google.es/books/about/Las_grandes_películas.html?id=JDgZeoH-O70C&redir_esc=y

2002an tiroideren tumorea zuela, hainbat ebakuntza egin zizkioten. Tratamenduek fisikoki oso ahulduta utzi zuten eta hitz egiteko ahalmena galdu zuen. Hitz egiteko eta jateko gaitasuna galduta ere, pelikulei buruzko aipamenak eta liburuak idazten jarraitu zuen. 11 urtez minbiziaren aurka borrokatu ondoren, 70 urte zituela hil zen.

 Sariak 
 1975 - Pulitzer Saria
 2001 - Video Premiere Award

 Liburu batzuk 
 Roger Ebert's Movie Yearbook, urtero.
 Scorsese by Ebert (ISBN 978-0-226-18202-5).
 Awake in the Dark: The Best of Roger Ebert (ISBN 0-226-18200-2)
 Ebert's "Bigger" Little Movie Glossary (ISBN 0-8362-8289-2)
 The Great Movies (ISBN 0-7679-1038-9), The Great Movies II (ISBN 0-7679-1950-5) eta The Great Movies III (ISBN 9780226182087)
 I Hated, Hated, Hated This Movie (ISBN 0-7407-0672-1)
 Roger Ebert's Book of Film (ISBN 0-393-04000-3)
 Questions For The Movie Answer Man (ISBN 0-8362-2894-4)
 Behind the Phantom's Mask (ISBN 0-8362-8021-0)
 The Perfect London Walk (ISBN 0-8362-7929-8)
 Your Movie Sucks (ISBN 0-7407-6366-0)
 Roger Ebert's Four-Star Reviews 1967-2007 (ISBN 0-7407-7179-5)
 An Illini Century: One Hundred Years of Campus Life  University of Illinois, 1967

 Erreferentziak 

 Kanpo estekak 
 :Roger Ebert IMDb webgunean.
 :Roger Eberti buruzko webgune ofiziala.
 :[https://books.google.es/books/about/Las_grandes_películas.html?id=JDgZeoH-O70C&redir_esc=y The Great Movies liburuaren gaztelaniazko itzulpenak.

Kategoria:Illinoistarrak
Kategoria:Agnostikoak
Kategoria:Zinema kritikariak
Kategoria:Pulitzer Sariak
Kategoria:Minbiziak hildakoak
Kategoria:Ameriketako Estatu Batuetako idazleak
Kategoria:Ingelesezko idazleak
Kategoria:Chicagon hildakoak
Kategoria:Pulitzer saridunak
Kategoria:Erromatar Eliza Katolikoko kide ohiak